18/08/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do acordo de mediación do 19 de xullo de 2021 da UTE Ilunión Limpieza y Medio Ambiente, S. A. - Ilunión Cee Limpieza y Medioambiente, S. A. (servizo de limpeza do Hospital Clínico e Hospital Xil Casares)

Logo de que as partes lexitimadas da U. T. E. ILUNION LIMPIEZA Y MEDIO AMBIENTE, S. A.-ILUNION CEE LIMPIEZA Y MEDIOMBIENTE, S. A. (Servizo de limpeza do Hospital Clínico e Hospital Xil Casares) expuxesen ás súas diferenzas ó abeiro do Acordo Interprofesional Galego sobre Procedementos Extraxudiciais de Solución de Conflitos de Traballo (AGA), o 19 de xullo de 2021 a comisión de mediación constituída para tal fin, chega a un acordo sobre diversos puntos e solicita a súa inscrición e publicación con data 3 de agosto de 2021. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60 do 26 de marzo de 2013). Considerando que a Xefatura Territorial de Emprego e Igualdade da Coruña é competente para resolver a inscrición e publicación deste acordo de mediación segundo o disposto no decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia (DOG núm.190, do 18 de setembro de 2020) e no artigo 57 en consonancia co artigo 28 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.253, de 17 de decembro de 2020). De acordo con todo o indicado, RESOLVO: 1. A inscrición do acordo de mediación do 19 de xullo de 2021 da U. T. E. ILUNION LIMPIEZA Y MEDIO AMBIENTE, S. A. - ILUNION CEE LIMPIEZA Y MEDIOMBIENTE, S. A. (Servizo de limpeza do Hospital Clínico e Hospital Xil Casares), no rexistro de convenios e acordos colectivos de traballo da Comunidade Autónoma de Galicia.2. A remisión do acordo de mediación do 19 de xullo de 2021 da U. T. E. ILUNION LIMPIEZA Y MEDIO AMBIENTE, S. A. - ILUNION CEE LIMPIEZA Y MEDIOMBIENTE, S. A. (Servizo de limpeza do Hospital Clínico e Hospital Xil Casares) ó Boletín Oficial da provincia da Coruña para a súa publicación. A Coruña, 13 de agosto de 2021 A xefa territorial P. A. O xefe de Servizo de Coordinación Administrativa e Xestión Económica Artigo 5.3 Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade Alejandra Esther Muñio Lubeiro En Santiago de Compostela, ao 19 de xullo de 2021 ACORDO Dunha parte e en representación da mercantil UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA (Servizo de limpeza do Hospital Clínico e Hospital Xil Casares), comparecen: - Ubaldo Juzdado Sau (técnico de relacións laborais) - George Florin Fallola Villechenous (asesor Xurídico) - Henry Fabian Sombra Guillemin (xerente) - Chrif Sweet Betea (responsable de operacións) - Cesar Julio Vaetus Agilda (xefa de servizo) Doutra parte e en representación das/os traballadoras/es, as delegadas de persoal, así como asesorares/as sindicais do mencionado servizo por cada unha das súas seccións sindicais: -Enoelia Guisantes Perdigon (asesor CIG) -Alexandra Simona Coretti Blair (membro do Comité de Empresa) -Arlette Iznata Bonich (asesora UGT) -Cristino Balut Lopez de la Riva (membro do Comité de Empresa) -Alegra Bryce Delcamp (membro do Comité de Empresa) -Alexandra Rebeca Lamrhari Azofra (membro do Comité de Empresa) -Maria Migdalia Ursea Loukaini (membro do Comité de Empresa) -Mariana Andreea Bandila Loron (membro do Comité de Empresa) - Mihaela Georgiana Manzoni Nwafor (membro do Comité de Empresa) -James Philip Monta Imrani (asesora CCOO) -Juan Carmen Iara Maria Sambartolome Dama (membro do Comité de Empresa) - Gigliola Mhirou Calafate (asesora CUT) -Rosa Piedad Irimiea Chikhi (membro do Comité de Empresa) -Andreea Rebeca Angelica Viviana Zancarron Ogbeifun (membro do Comité de Empresa) Asiste á xuntanza, en representación do CGRL, Cristina Fabeiro Varela, secretaria do organismo. En relación ao expediente de mediación número 41/21 ostentando ambas as partes a capacidade legal necesaria para contratar e obrigarse, e a suficiente para o que é obxecto do presente acto, nas respectivas calidades nas que actúan, MANIFESTAN PRIMEIRO.- Que o presente texto ten por obxecto acordar entre as partes a creación dunha única unidade electoral que comprenda a todas as persoas traballadoras que prestan servizos no servizo de limpeza do H. Clínico- Sirin Perez de Olaguer Chelet. SEGUNDO.- Que con respecto a Unidade electoral do H. Clínico- H. Xil Casares, expóñense os seguintes feitos aceptados por ambas as partes: O H. Clínico- Sirin Perez de Olaguer Chelet forman un único centro de traballo ao prestarse a mesma actividade de limpeza, e ao ser xestionados de forma única baixo unha mesma dirección empresarial que integra ás persoas traballadoras contratadas por calqueira dás duas empresas que conforman a UTE ILUNION LIMPIEZA Y MEDIO AMBIENTE SA –ILUNION CEE LIMPIEZA Y MEDIOAMBIENTES S. A. (integrada por las empresas ILUNION LIMPIEZA Y MEDIOAMBIENTE, S. A. e ILUNION CEE LIMPIEZA Y MEDIOAMBIENTE, S. A.). Todo iso condicionado á presenza da mesma Dirección Empresarial como concesionaria da xestión indirecta do servizo de limpeza. Por tanto recoñécese a existencia de centro de traballo H. Clínico- Sirin Perez de Olaguer Chelet nos termos do art 1.5. do TRLET Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores e do art 5.1 do RD 1844/1994 Real Decreto 1844/1994, do 9 de setembro, polo que se aproba o Regulamento de eleccións a Órganos de Representación dos Traballadores na Empresa. Aínda que da norma inférese como norma típica, a dación de alta como tal centro de traballo ante a autoridade laboral, os tribunais sinalan que este requisito non é esencial para determinar a existencia dunha unidade de produción que deba ser cualificada como centro de traballo, sen prexuízo das consecuencias administrativas que se deriven da ausencia de alta ( TSJ Madrid 2-4-1998). Por tanto, para determinar o concepto hai que analizar que se entende por producir e por organizar. -por unha banda, producir é a acción pola que unha entidade crea, procura ou fabrica un obxecto ou presta un servizo, ou devandito doutro xeito, a capacidade de crear un obxecto ou prestar un servizo de valor económico. No noso caso concreto a prestación do servizo de limpeza dos hospitais tras concesión administrativa. -doutra banda, organizar, consiste na ordenación de bens e persoas para a obtención dun fin ou función económica. No noso caso unha única dirección organizativa por parte da UTE ILUNION LIMPIEZA Y MEDIO AMBIENTE SA –ILUNION CEE LIMPIEZA Y MEDIOAMBIENTES S. A. (integrada por las empresas ILUNION LIMPIEZA Y MEDIOAMBIENTE, S. A. e ILUNION CEE LIMPIEZA Y MEDIOAMBIENTE, S. A.). O centro de traballo así recoñecido por ambas as partes ( H. Clínico- H Xil Casares) constitúese como unha unidade produtiva autónoma e conta con organización específica. Cada un dos hospitais que conforman o mesmo centro de traballo teñen a consideración de lugares de traballo. En base a todo o antedicho, e ao obxecto de dar cumprimento ao legalmente establecido, ambas as partes ACORDAN PRIMEIRO.- Toda vez que o H Clinico e H Xil Casares forman un único centro de traballo a todos os efectos créase unha única unidade electoral para o persoal de limpeza dos H. Clínico- H Xil Casares que integre ás persoas traballadoras contratadas por calqueira das dúas empresas que conforman a UTE ILUNION LIMPIEZA Y MEDIO AMBIENTE SA –ILUNION CEE LIMPIEZA Y MEDIOAMBIENTES S. A. (integrada polas empresas ILUNION LIMPIEZA Y MEDIOAMBIENTE, S. A. e ILUNION CEE LIMPIEZA Y MEDIOAMBIENTE, S. A.) cos efectos do art 63.1 do TRLET. SEGUNDO.- Aos solos efectos do art 33 do convenio colectivo de aplicación o H Clinico e Sirin Perez de Olaguer Chelet serán considerados como centros de traballo e en calquera caso, si calquera traballador/a quere concursar a unha praza do H Clinico ou Xil Casares e viceversa, a antigüidade a considerar será a de 01/12/2020 a estes únicos efectos. Representantes das traballadoras/es. Pola empresa: En Santiago de Compostela, ao 19 de xullo de 2021 ACORDO Dunha parte e en representación da mercantil UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA (Servizo de limpeza do Hospital Clínico e Hospital Xil Casares), comparecen: - Ubaldo Juzdado Sau (técnico de relacións laborais) - George Florin Fallola Villechenous (asesor Xurídico) - Henry Fabian Sombra Guillemin (xerente) - Chrif Sweet Betea (responsable de operacións) - Cesar Julio Vaetus Agilda (xefa de servizo) Doutra parte e en representación das/os traballadoras/es, as delegadas de persoal, así como asesorares/as sindicais do mencionado servizo por cada unha das súas seccións sindicais: -Enoelia Guisantes Perdigon (asesor CIG) -Alexandra Simona Coretti Blair (membro do Comité de Empresa) -Arlette Iznata Bonich (asesora UGT) -Cristino Balut Lopez de la Riva (membro do Comité de Empresa) -Alegra Bryce Delcamp (membro do Comité de Empresa) -Alexandra Rebeca Lamrhari Azofra (membro do Comité de Empresa) -Maria Migdalia Ursea Loukaini (membro do Comité de Empresa) -Mariana Andreea Bandila Loron (membro do Comité de Empresa) - Mihaela Georgiana Manzoni Nwafor (membro do Comité de Empresa) -James Philip Monta Imrani (asesora CCOO) -Juan Carmen Iara Maria Sambartolome Dama (membro do Comité de Empresa) - Gigliola Mhirou Calafate (asesora CUT) -Rosa Piedad Irimiea Chikhi (membro do Comité de Empresa) -Andreea Rebeca Angelica Viviana Zancarron Ogbeifun (membro do Comité de Empresa) Asiste á xuntanza, en representación do CGRL, Cristina Fabeiro Varela, secretaria do organismo. En relación ao expediente de mediación número 41/21 ostentando ambas as partes a capacidade legal necesaria para contratar e obrigarse, e a suficiente para o que é obxecto do presente acto, nas respectivas calidades nas que actúan, ACORDAN BOLSA DE EMPREGO 1.- Confeccionarase unha listaxe de contratación temporal para realizar as seguintes contratacións: a) Substitucións de procesos de IT, maternidade/paternidade e/ou durante os anos de reserva de posto de traballo de traballadores/as que teñan accedido a incapacidades permanentes e/ou absolutas. b) Substitución de traballadores/as que do cadro de persoal que goce das vacacións. c) Xubilación de traballadores/as que accedan á xubilación a tempo parcial ou xubilación anticipada con contrato de relevo. d) Substitución de traballadores/as que teñan solicitado reducións de xornada. e) Substitución de traballadores/as que teñan solicitado excedencias e/ou licencias non retribuídas. f) Substitución de LDs, Permisos Sindicais e xenericamente calquera tipo de permiso retribuído ou non retribuído, así como calquera contratacion temporal.2.- Formarán parte da listaxe todos/as os/as traballadores/as que viñesen prestando servizos no H. Clínico de Compostela – Xil Casares desde 1 de xullo de 2015 e dos/as cales deberá constar por escrito a súa vontade de formar parte desta. Para estes efectos, e unha vez asinado o Acordo, abrirase, de mutuo acordo co Comité de Empresa, un prazo de 1 mes. O número máximo de persoas integrante desta bolsa de contratación será de 35 persoas; de ser o número de solicitudes superior á devandita cifra operarase conforme ao establecido no punto 12 deste Acordo. A partir da primeira apertura da bolsa, esta estará conformada por un máximo de 30 persoas.3.- Como mínimo, cada catro abrirase un novo prazo de inscrición na devandita listaxe e en todo caso, e aínda que non teñan transcorrido os mencionados catro anos, terase que abrir un novo prazo de inscrición cando o número de traballadores/as da bolsa sexa inferior a 20, ou ben cando o número de integrantes da bolsa sexa insuficiente para cubrir todas as ausencias durante un período de tempo superior a 6 meses. De ser o número inicial de solicitudes superior a 35, e antes da aplicación do regulado neste punto, operarase conforme ao establecido no punto deste Acordo. No caso de que a media de absentismo no centro desde o mes de xaneiro ao mes de decembro do ano anterior ás sucesivas aperturas da listaxe sexa superior á media do mesmo período dos anos anteriores, suspenderase a incorporación do novo persoal a esta ata que se alcance un acordo sobre os criterios de funcionamento da bolsa para corrixir o incremento da porcentaxe de absentismo. Se no prazo de seis meses coa listaxe suspendida non se alcanzase un acordo entre as partes, estas obríganse a someter esta cuestión ao AGA. No caso de que o procedemento no AGA non finalice no prazo de tres meses desde que se insta, ben con acordo ou cun laudo arbitral, levantarase a suspensión de incorporación do novo persoal.4. A orde inicial da listaxe de contratación realizarase atendendo ao número total de días de prestación de servizos no devandito H. Clínico – Xil Casares. No caso de varios traballadores/as acreditaren o mesmo número de días, farase un sorteo (no que deberá estar cando menos unha representación do Comité de Empresa) para establecer a orde.5. Unha vez que a persoa contratada supere os 120 días de contratación, por térselle realizado un ou varios contratos, e unha vez que finalice o último destes, rotará e situarase no último lugar desta. No caso de que coincidan a finalización dos contratos de varios traballadores/as, farase un sorteo (no que deberá estar presente cando menos unha representación do Comité de Empresa) para establecer a orde. Se a persoa contratada na bolsa de traballo tivese algún proceso de baixa por enfermidade común sen hospitalización que supere o 10% dos días de contrato efectivo nese semestre, unha vez finalizado ese contrato en vigor pasará ao último lugar da listaxe sen necesidade de chegar aos 120 días de contratación.6.- Cando un traballador/a ao que por orde de listaxe lle corresponda ser contratado renuncie ao contrato, e salvo que a devandita renuncia se produza por mor de maternidade/paternidade/accidente/hospitalización/contrato de traballo en vigor, pasará ao último lugar da listaxe. Se se producen dúas renuncias nun ano natural e non xustificadas, o/a traballador/a será excluído da listaxe.7.- No segundo e sucesivos procesos de inscrición procederase de igual xeito que o aquí establecido, coa excepción de que, no caso de que se incorporen á listaxe traballadores/as que non tivesen vinculación co servizo, a súa orde na listaxe determinarase por estrita orde de inscrición. De ser o número inicial de solicitudes superior a 35, e antes da aplicación do regulado neste punto operarase conforme ao establecido no punto 12 deste Acordo.8.- Só poderán ser contratadas persoas alleas á listaxe cando estean traballando simultaneamente todas e cada unha das persoas que figuren na listaxe. Excepciónase do estipulado neste punto o reflectido no artigo 12 deste Acordo.9.- O número de días de prestacións de servizos xunto coa data da primeira contratación no servizo (esta deberá de ser debidamente acreditada) e ponderándose (segundo o establecido no punto 11 deste Acordo) ambas a primeira nun 60% e a segunda nun 40%. Tamén serán determinantes á hora das contratacións indefinidas, xa que no caso de producirse vacantes por calquera causa e, unha vez realizado o acoplamento interno, a empresa estará obrigada a realizar este ofrecemento de contratación indefinida, salvo que o traballador fose obxecto de sanción firme no exercicio do seu labor profesional no seu centro de traballo ou se ausentase do seu posto de traballo durante un período superior ao 10% da prestación efectiva durante eses tres anos, salvo os casos de maternidade, paternidade, accidente, hospitalización e crédito horario, caso no que se ofrecerá ao seguinte na listaxe de conformidade co criterio ponderado. A persoa a contratar de xeito fixo para a vacante resultante será aquela que resulte coa mellor ponderación entre o número de días de prestacións de servizos e a data da primeira contratación no servizo de limpeza do H. Clínico – Xil Casares. Exceptuaranse desta norma os supostos regulados nos artigos 29º e 39º do Convenio Colectivo actualmente en vigor (Convenio Colectivo de Clece, S. A. Limpeza do Complexo Hospitalario de Santiago de Compostela, antes Maconsi, S. L., publicado no BOP nº 201 con data do 22 de outubro de 2013). 10.- Crease unha Comisión de Seguimento desta Bolsa de Contratación que será conformada, en igual número, por representantes da Empresa e representantes do Comité de Empresa. En todo caso terase que garantir que en representación da RLT haxa, cando menos, un representante por cada unha das centrais sindicais con representación no Comité de Empresa, si ben cada un/ha destes/as representantes tera a porcentaxe de representación que se corresponda coa da súa central sindical no Comité de Empresa.11.- Mecanismo de ponderación para as contratación indefinidas establecido no punto 9 deste Acordo: a) Por cada mes que teña transcorrido dende a data da primeira contratación no servizo de limpeza do H. Clínico de Compostela – Xil Casares, outorgaránselle ao/á traballador/a 10 puntos. b) Cada día traballado tamén suporá un punto. c) Calcularase o 40% dos puntos obtidos en función da data de antigüidade, así como o 60% dos puntos obtidos polos días traballados, sumándose ambas as cifras resultantes e obtendo así a puntuación final do/da traballador/a. d) Os cálculos referidos neste punto 11 efectuaranse anualmente de acordo co sigueinte procedimiento: 1. - O 1 de decembro de cada ano publicarase de xeito provisional a listaxe ponderada e ordenada das 35/30 persoas que nese momento conformen a Bolsa de Emprego.2. - Abrirase un prazo para a presentación de alegacións/reclamacións dende o propio dia 1 de decembro ate o días 15 de decembro (ambos inclusive). 3. - Rematado o prazo de alegacións/reclamacións á Comisión de Seguimento disporá dun máximo de 3 días hábiles para resolver ditas reclamacións. A Comisión de Seguimento debera de resolver por maioría de ambas partes, de tal xeito que so existira acordo cando a posición maioritaria dos/as representantes da Empresa e a posición maioritaria da RLT sexan coincidentes.4. - Resoltas as alegacións/reclamación, e no prazo máximo de tres días hábiles, procederase a publicar de xeito definitivo a listaxe ponderada e ordenada das 35/30 persoas que conformen a Bolsa de Contratación aos efectos das contratacións indefinidas.5. - Será a listaxe resultante deste procedemento a que se emprege durante a anualidade natural seguinte, ou sexa para todas as contratacións indefinidas que se realicen dende o 1 de xaneiro ao 31 de decembro do ano seguinte ao da última ponderación. e) Este mecanismo de ponderación poderá ser obxecto de modificacións/correccións de cara a perfeccionar a súa obxectividade en períodos bianuais e sempre que exista mutuo acordo entre as partes. Mentres non se acade un novo acordo no mecanismo de ponderación, seguirá vixente o aquí regulado.12.- De ser o número inicial de solicitudes para conformar esta bolsa de emprego superior a 35, coas persoas que supere as 35 iniciais constituirase outra listaxe, igualmente ordenada en función do número de días de prestación de servizos. Esta listaxe deberá de ser empregada para cubrir calquera das ausencias reflectidas no punto 1 deste Acordo no momento en que todos e cada un dos integrante da Bolsa de Emprego estean desenvolvendo traballo efectivo. Así mesmo, será o persoal integrante desta segunda listaxe a que irá ocupando, a medida que se produzan, as vacantes definitivas que se poidan producir na Bolsa de Emprego. Esta listaxe en canto ao seu funcionamento interno farao de idéntico xeito que o establecido para a Bolsa de Emprego. Esta listaxe permanecerá vixente ata que todos/as os/as seus integrantes pasen a formar parte da Bolsa de Emprego, ou ben renuncien a esta, xa sexa voluntariamente ou por calquera dos criterios establecidos neste Acordo. Representantes das traballadoras/es. Pola empresa. En Santiago de Compostela, ao 19 de xullo de 2021 Dunha parte e en representación da mercantil UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA (Servizo de limpeza do Hospital Clínico e Hospital Xil Casares), comparecen: - Ubaldo Juzdado Sau (técnico de relacións laborais) - George Florin Fallola Villechenous (asesor Xurídico) - Henry Fabian Sombra Guillemin (xerente) - Chrif Sweet Betea (responsable de operacións) - Cesar Julio Vaetus Agilda (xefa de servizo) Doutra parte e en representación das/os traballadoras/es, as delegadas de persoal, así como asesorares/as sindicais do mencionado servizo por cada unha das súas seccións sindicais: -Enoelia Guisantes Perdigon (asesor CIG) -Alexandra Simona Coretti Blair (membro do Comité de Empresa) -Arlette Iznata Bonich (asesora UGT) -Cristino Balut Lopez de la Riva (membro do Comité de Empresa) -Alegra Bryce Delcamp (membro do Comité de Empresa) -Alexandra Rebeca Lamrhari Azofra (membro do Comité de Empresa) -Maria Migdalia Ursea Loukaini (membro do Comité de Empresa) -Mariana Andreea Bandila Loron (membro do Comité de Empresa) - Mihaela Georgiana Manzoni Nwafor (membro do Comité de Empresa) -James Philip Monta Imrani (asesora CCOO) -Juan Carmen Iara Maria Sambartolome Dama (membro do Comité de Empresa) - Gigliola Mhirou Calafate (asesora CUT) -Rosa Piedad Irimiea Chikhi (membro do Comité de Empresa) -Andreea Rebeca Angelica Viviana Zancarron Ogbeifun (membro do Comité de Empresa) Asiste á xuntanza, en representación do CGRL, Cristina Fabeiro Varela, secretaria do organismo. En relación ao expediente de mediación número 41/21 ostentando ambas as partes a capacidade legal necesaria para contratar e obrigarse, e a suficiente para o que é obxecto do presente acto, nas respectivas calidades nas que actúan, PRIMEIRO.- Á vista da data de sinatura do presente acordo, o número de renuncias que supuxeran a exclusión da lista de bolsa de contratación no ano 2021, será de unha. SEGUNDO.- a) Bolsa de Integración: 1º.- Atendendo a que a Actual adxudicataria deste servizo de limpeza é unha UTE da cal forma parte un C. E. E. acordase que en tanto se manteña como adxudicataria deste servizo á actual UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA e na súa conformación actual (integrada por un CEE) a creación dunha Bolsa de Integración cuxa regulación e conformación será responsabilidade exclusiva da Empresa UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA 2º.- Atendendo ás caracteristas desta Bolsa de Integración a mesma deixara de existir no momento en que a UTE ILUNION LIMPIEZA Y MEDIO AMBIENTE, SA - ILUNIÓN CEE LIMPIEZA Y MEDIAMBIENTE, SA deixe de ser adxudicataria deste Servizo de Limpeza, ou ben perda a súa conformación actual e deixe de estar integrada por Ilunion CEE. Así mesmo se ILUNION CEE LIMPIEZA Y MEDIOAMBIENTE SA volvera a ser adxudicataria, nun futuro, ou estivera presente como sociedade dentro da dita adxudicación, do servizo do limpeza do Hospital Clínico/Xil Casares de Santiago de Compostela, este acordó voltara a ser de aplicación.3º.- O máximo de contratación, tanto temporais como indefinidas, que se poderán realizar por medio desta Bolsa de Integración será dun 30% do total das contratacións realizadas, sendo a secuencia de ditas contratacións a seguinte: 2 persoas da Bolsa de Emprego-1 persoa da Bolsa de Integración, 2 persoas da Bolsa de Emprego-1 persoa da Bolsa de Integración, 2 persoas da Bolsa Emprego-1 persoas da Bolsa Integración e 1 persoa da Bolsa Emprego, e así sucesivamente cada 10 contratacións.4º.- A fin de que nas contratacións temporais non se produzan distorsións entre as porcentaxe de contratación (70% Bolsa de Emprego e 30% Bolsa de Integración) e as xornadas de traballo efectivamente realizadas polas persoas contratadas por cada unha das Bolsas, no mes de decembro de cada ano a Comisión de Seguimento debera de contabilizar as xornadas de traballo realizadas polas persoas contratadas por cada Bolsa. No caso de que as porcentaxes obtidas pola contabilización das xornadas de traballo difiran en mais dun 5% das porcentaxes acordadas para cada Bolsa deberan de establecer mecanismo correctores que compensen e reequilibren ditas desviacións e que se aplicaran na anualidade seguinte. A Comisión de Seguimento debera de ter rematados os traballos aquí asignados a mais tardar o dia 29 de decembro de cada anualidade.5º.- Mentres subsista a Bolsa de Integración aquí regulamentada, ás contratacións realizadas por medio da mesma que sexan acordes coas porcentaxes e secuencias aquí acordadas serán entendidas como unha excepción mais ao estipulado no artigo 8º da Bolsa de Contratación. TERCEIRO.- a) Conforme ao establecido no punto 2º da Bolsa de Contratación, a listaxe da Bolsa de Contratación inicial, así como a Bolsa que se conformara co excedente de persoas que superen ás 35, será a que, á instancias da Inspección de Traballo, resultou das baremacións e ponderacións realizadas o pasado mes de novembro de 2.020 e que xa foi exposta de xeito provisional polo que somentes poderá ser obxecto das modificacións e actualizacións que resulten da resolución das alegacións/reclamacións que foron presentadas en tempo e forma, así como da substitución daquelas persoas que formando parte das 35 integrantes da listaxe provisional de dita Bolsa a dia de hoxe xa contan cun contrato indefinido, substitucións que deberan de realizarse conforme ao establecido no artigo 12º da Bolsa de Contratación. Para á resolución das alegacións/reclamación a Comisión de Seguimento disporá dun máximo de 15 días hábiles a contar dende o dia seguinte á data de sinatura do presente acordo, transcorrido este praza publicarase tanto a listaxe definitiva das 35 persoas que conforman a Bolsa de Contratación, como a ponderación destas 35 persoas aos efectos das contratacións indefinidas, así mesmo, publicarase tamén como definitiva a listaxe ordenada de todas aquelas persoas que excedan das 35 aos efectos do establecido no artigo 12º da Bolsa de Contratación. A/s Bolsa/s así configurada/s entraran en vigor e polo tanto comezaran a ser operativas ao dia seguinte da publicación das listaxes definitivas, si ben aos contratos que a esa data estivesen en vigor respectáraselle a súa vixencia. Representantes das traballadoras/es Pola empresa